Използването на „кръстат бод“ в бродерията е един от най-лесните и разпространени начини за бродиране. На практика кръстатият бод се бродира като диагоналния, но повтаряте диагонала на срещуположната посока, т.е при гобленовия бод се изработва само един диагонал в квадратчето, а при кръстатия два диагонала в квадратчето.
Ако сте начинаещ в бродирането с „кръстат бод“ е желателно да започнете от по-едра панама, за да усетите техниката на изпълнение при работа с този бод. Панамата и конците трябва да се избират внимателно, така че кръстчетата да не са редки и изцяло да покриват панамата, за да не прозира под избродираното. Не бива да стягате прекалено, защото рискувате бродерията да се изкриви и панамата под нея да се вижда. При кръстатия бод от задната страна на плата се получават вертикални (прави)  черти. Бодът се изработва с конец от 2 или 3 нишки, в зависимост от вида на панамата.